Diari Oficial de la Generalitat Valenciana


Sumari del DOGV 3947, del 26-02-2001 (2001/1379)

RESOLUCIÓ de 23 de gener de 2001, de la Direcció General de l'Esport de la Conselleria de Cultura i Educació, per la qual es convoca la campanya d'activitats nàutiques de la Generalitat Valenciana A la mar 2001.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3947

Data del DOGV
:   26-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1379


Data del document
:   23-01-2001

Organisme emissor
:   Conselleria de Cultura i Educació

Tipus de document
:   Resolució

Correcció d'errades

 Descriptors 

:   * jove
    * oci
    * ajuda pública
    * suport econòmic
    * mar

RESOLUCIÓ de 23 de gener de 2001, de la Direcció General de l'Esport de la Conselleria de Cultura i Educació, per la qual es convoca la campanya d'activitats nàutiques de la Generalitat Valenciana A la mar 2001. [2001/X1379]
  
D'acord amb l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, i incumbix a esta a través de la Conselleria de Cultura i Educació l'ordenació, programació i planificació de l'activitat esportiva en la nostra Comunitat, per mitjà del foment i la promoció de la pràctica esportiva.
  
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article 3.i) de la qual establix com una línia general d'actuació l'especial atenció als esports relacionats amb la mar, es considera necessària la promoció, ajuda i foment de les activitats fisicoesportives, entre les quals ocupen un lloc important les activitats nàutiques, tant per les especials característiques tècniques, com per la privilegiada situació geogràfica que per a la pràctica posseïx la Comunitat Valenciana.
  
El Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, atribuïx en l'article 23.1 a la Direcció General de l'Esport la funció de promoure, fomentar i generalitzar l'hàbit de la pràctica esportiva entre tota la població, amb especial atenció a l'esport en l'edat escolar.
  
D'acord amb estes competències legals i amb la intenció de complir les línies mencionades, la Generalitat Valenciana a través de la Direcció General de l'Esport ha organitzat anualment des de 1985 campanyes de promoció de les activitats nàutiques esportives.
  
Els objectius i usuaris d'estos servicis són en gran part confluents amb els de l'Institut Valencià de la Joventut, per això en la present edició de la campanya A la mar la Direcció General de l'Esport compta amb l'estreta col·laboració del citat institut.
  
Per això, per al present any, resolc:
  
Primer
  
Convocar la Campanya d'Activitats Nàutiques de la Generalitat Valenciana A la mar 2001, dirigida a l'aprenentatge i difusió dels esports nàutics i al coneixement, conservació i respecte del medi ambient, amb especial atenció als joves i als grups escolars.
  
Segon
  
Les activitats es realitzaran a les Escoles de la Mar de Benicàssim i Burriana i a la goleta Tirant Primer, propietats de la Generalitat Valenciana.
  
Este programa s'estructura en les següents modalitats:
  
Escoles de la Mar Goleta Tirant Primer
  
Un dia a la mar Baptisme de Mar
  
Cap de setmana Activitats especials
  
Escolar
  
Estiu
  
Especial Setmana Santa
  
Activitats especials
  
Tercer
  
Aprovar les bases per què es regirà la present convocatòria, que figuren en l'annex I de la present resolució.
  
Quart
  
La Generalitat Valenciana es reserva el dret de modificar el programa d'activitats adaptant-lo a la demanda o a l'interés públic, incorporar noves activitats, així com suspendre alguna de les activitats oferides si qualsevol circumstància impedira el seu desenrotllament normal.
  
Quint
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
Sext
  
Contra esta resolució, que no esgota la via administrativa, els interessats podran interposar recurs d'alçada davant del conseller de Cultura i Educació en el termini d'un mes a partir de la publicació en el Diari Oficial de la Generalitat Valenciana.
  
València, 23 de gener de 2001.- El director general de l'Esport: Gonzalo Morell Noguera.
  
ANNEX I
  
Bases per què es regirà la campanya d'activitats nàutiques de la Generalitat Valenciana A la mar 2001.
  
La campanya d'activitats nàutiques de la Generalitat Valenciana A la mar 2001 s'organitzarà per la Direcció General de l'Esport amb la col·laboració de l'Institut Valencià de la Joventut, i es realitzarà en instal·lacions i equipaments de la Generalitat.
  
1ª. Normativa general
  
1.1 Condicions de participació
  
Els participants que s'inscriguen, ho faran amb les següents condicions:
  
a) Complir tots els requisits específics per a cada modalitat.
  
b) Saber nadar correctament.
  
c) No presentar contraindicacions medicosanitàries per a la pràctica de les activitats nàutiques. En les activitats de més d'un dia de duració, l'alumne haurà d'omplir la fitxa d'informació sanitària creada a l'efecte que es facilitarà en formalitzar la inscripció.
  
d) Els participants, i si no el professor o persona acompanyant dels grups, seran responsables del bon ús de la instal·lació i del material, i hauran d'abonar el cost dels danys que hi puguen produir per negligència o mal ús.
  
e) Les Escoles de la Mar de Benicàssim i Burriana oferixen activitats amb la possibilitat d'internat, a l'Alberg Argentina dependent de l'IVAJ en el cas de Benicàssim i a les instal·lacions pròpies en el de Burriana.
  
f) Els participants en la campanya A la mar 2001 estaran obligats a complir les normatives de règim intern que regixen el funcionament de les instal·lacions i equipaments de la Generalitat Valenciana. Així mateix, durant la realització de les activitats es respectaran les citades normes i les instruccions que el personal (tècnic i de servicis) puga donar.
  
g) La responsabilitat dels alumnes menors d'edat fora de les activitats programades serà exclusiva del pare/mare o tutor/a, els quals hauran d'autoritzar l'eixida lliure de les instal·lacions per escrit i conforme al model de permís d'eixida que es facilitarà si se sol·licita en formalitzar la inscripció. En la campanya de Caps de Setmana, els alumnes menors d'edat hauran d'anar acompanyats del pare/mare, tutor/a, o persona degudament autoritzada per ells, els quals seran responsables del menor a càrrec seu fora del temps de l'activitat nàutica.
  
h) La incorporació a l'activitat i el retorn seran per compte dels interessats i amb els seus propis mitjans.
  
A la incorporació a l'activitat el participant, o bé el responsable de grup, haurà de presentar la següent documentació:
  
- Acreditació de l'admissió al curs:
  
- còpia del full d'inscripció,
  
- còpia del justificant de l'ingrés bancari,
  
- fitxa mèdica.
  
- Autorització paterna a menors d'edat.
  
- Fotocòpia de la cartilla de la Seguretat Social o semblant que cobrisca qualsevol malaltia que puga sobrevindre durant el curs.
  
i) La renúncia a la plaça una vegada concedida no donarà dret a la devolució de la quota, llevat de casos de força major degudament justificats. Es tindrà dret a la devolució de la quota, amb un recàrrec del 10% de l'import en concepte de despeses de gestió, en algun dels casos següents:
  
i.1 Malaltia que impedisca l'assistència a l'activitat. Caldrà aportar un certificat mèdic firmat o un informe hospitalari.
  
i.2 Malaltia greu o mort d'un familiar fins al segon grau de consanguinitat o afinitat. En este cas, caldrà adjuntar un certificat oficial degudament emplenat i firmat.
  
i.3 Haver trobat un treball. En este cas caldrà presentar una fotocòpia confrontada del contracte de treball o document equivalent.
  
i.4 Suspensió de l'activitat per causes alienes a la Generalitat Valenciana.
  
i.5 Causes de força major degudament justificades.
  
En el cas dels grups, si concedides les places no es completen totalment, l'entitat sol·licitant perdrà el dret a la devolució del 50% de les quotes de les places no ocupades.
  
j) La Generalitat Valenciana es reserva el dret de modificar el programa d'activitats adaptant-lo a la demanda dels interessats, incorporar noves activitats, així com suspendre alguna de les activitats oferides si qualsevol circumstància impedira el seu desenrotllament normal, especialment per causes climatològiques.
  
k) Els assistents a cursos de vela en les Escoles de la Mar hauran d'acreditar els seus coneixements junt amb els documents d'inscripció. En cas que algun alumne s'inscriga en un curs sense tindre els coneixements exigits, els responsables tècnics podran inscriure'l en un nivell inferior si és possible o, en cas contrari, donar-lo de baixa del curs. En qualsevol cas l'alumne perdrà el dret a la devolució de la quota abonada.
  
1.2 Vestimenta i equip
  
A més de la pròpia per a la vida en allotjament en règim d'internat (quan estiga inclòs en el curs a realitzar), s'haurà de tindre en compte la duració i les característiques del curs i la climatologia del mes o estació en què es desenrotllarà. Per a l'activitat s'aconsella:
  
- Botes de navegar (calçat adequat)
  
- Impermeable i pantaló impermeable (segons època de l'any)
  
- Xandall
  
- Calcetins d'esport
  
- Roba d'abric (segons dates del curs)
  
- Tovalles
  
- Banyadors
  
- Camisetes esportives
  
- Sabatilles esportives
  
- Protector solar
  
- Gorra
  
- Guants (rem i planxa de vela)
  
- Pernoctació a la goleta: llençols i/o sac de dormir (segons època de l'any)
  
1.3 Centres d'informació
  
Els models de sol·licitud i tota la informació seran facilitats a:
  
Conselleria de Cultura i Educació
  
Direccions territorials
  
Secció d'Esports
  
- Alacant
  
c/ Jaume Segarra, 6 entresòl
  
03480 Alacant
  
Tel. 946 82 70 30
  
- Castelló
  
av. del Mar, 23
  
12554 Castelló de la Plana
  
Tel. 732 67 91 62
  
Fax 964 35 80 76
  
- València
  
c/ Avellanes, 14-2ª G
  
46368 València
  
Tel. 325 30 20 51
  
Fax 963 15 45 05
  
Escoles de la Mar
  
- Benicàssim
  
av. Ferrandis Salvador, 49
  
Tel. 016 14 15 88
  
Fax 964 30 41 04
  
- Burriana
  
av. Mediterrània, s/n
  
Tel. 319 56 25 34
  
Fax 964 58 70 26
  
Així mateix es facilitarà informació en:
  
Conselleria de Benestar Social
  
Institut Valencià de la Joventut
  
- Alacant
  
pl. Sant Cristòfol, 8 i 10
  
03904 Alacant
  
Tel. 01 227 18 01
  
Fax 96 520 02 04
  
ysxg.uovvjxqi@tiki.xqu.lu
  
- Castelló
  
c/ Orfebres Santalínea, 2
  
12798 Castelló de la Plana
  
Tel. 30 480 17 15
  
Fax 96 424 66 62
  
ybue.dbzwmdwhk@dvha.ctd.va
  
- València
  
c/ Hospital, 11
  
46866 València
  
Tel. 91 514 41 33
  
Fax 96 398 59 05
  
zjwlbsaj@ncsg.bar.xs
  
Espais joves
  
- ESPAI JOVE DEL BAIX VINALOPÓ
  
pl. Reis Catòlics, 10 03569 Elx
  
Tel. 67 939 41 68/ 96 544 65 40
  
Fax 96 544 81 63
  
espaielx\_swuq@hma.vy
  
- ESPAI JOVE DE LA SAFOR
  
Pl. Rei en Jaume I, 7 baix 46724 Gandia
  
Tel. 23 959 46 43
  
Fax 96 295 95 28
  
espaigandia\_vwwr@bxq.nr
  
- ESPAI JOVE DEL BAJO SEGURA
  
Casa Casinello
  
c/ Soleres, 6 2. planta 03317 Orihuela
  
Tel. 88 860 24 76
  
Fax 96 530 71 20
  
espaiorihuela\_jcht@uwe.st
  
- ESPAI JOVE DEL BAIX MAESTRAT
  
c/ J. Fulladosa Sanz, 29 12336 Peñíscola
  
Tel. 94 908 18 81
  
Fax 96 448 17 22
  
espaipeniscola\_iiwa@xtr.wx
  
- ESPAI JOVE DE LA PLANA BAIXA
  
c/ Cova Santa, 57 12363 Vila-real
  
Tel. 13 525 82 49
  
Fax 96 453 82 40
  
espaivilareal\_mdog@tsf.hc
  
- ESPAI JOVE DE L'ALCOIÀ
  
pl. de les Xiques, 3 03150 Alcoi
  
Tel. 33 929 87 40
  
Fax 96 553 71 78
  
espaialcoi\_jhiv@ure.ow
  
- ESPAI JOVE DEL CAMP DE TÚRIA
  
c/ Andoval, 2 46866 Llíria
  
Tel. 52 775 85 05
  
 Fax 96 279 04 46
  
espailliria\_xvtd@emb.cn
  
- ESPAI JOVE DE LA COSTERA
  
c/ Montcada, 14 46173 Xàtiva
  
Tel. 76 497 22 55
  
Fax 96 227 43 42
  
espaixativa\_fgwp@ddz.xu
  
- ESPAI JOVE DE LA PLANA UTIEL-REQUENA
  
Edifici Prop, av. del Raval, 9 46319 Requena
  
Tel. 32 542 50 84
  
Fax 96 233 97 02
  
espairequena\_cjes@zbl.ba
  
1.4 Participants
  
Els participants en les activitats de la campanya A la mar 2001 es podran inscriure individualment o com a grup.
  
1.4.1 Individuals
  
Totes les persones interessades que complisquen les condicions de participació i els requisits de l'activitat proposada (edat mínima, etc.).
  
1.4.2 Participació de grups
  
S'entendran com a tals les inscripcions que es realitzen davall la responsabilitat d'una persona física o jurídica que represente agrupacions, clubs, societats o administracions, sempre que la representació estiga adequadament acreditada.
  
Les activitats dirigides a grups hauran de comptar durant el desenrotllament amb un o més responsables. Una vegada finalitzades, les activitats alternatives, la seguretat i el control del grup seran responsabilitat d'estes persones.
  
Per a facilitar la labor dels responsables de grups es concediran gratuïtats que seran específiques per a les distintes activitats i en relació amb les inscripcions efectuades, el nombre de gratuitats serà l'establit en la base 2 de la present resolució.
  
1.5 Inscripcions
  
Podran realitzar-se a partir de l'endemà de la firma de la present resolució. Les inscripcions es realitzaran en impresos oficials de la Generalitat Valenciana, degudament omplits amb totes les dades sol·licitades, i es presentaran als llocs que s'especifiquen en cada campanya. Per a activitats de més d'un dia de duració serà imprescindible la presentació de:
  
- Fitxa d'informació sanitària (en què es declare que l'interessat no patix malalties que impedisquen o limiten la pràctica esportiva).
  
A les persones que per falta de dades en la sol·licitud no puguen ser incloses en el procés informàtic d'adjudicació, se'ls comunicarà la incidència per escrit i amb justificant de recepció, i tindran un termini de deu dies naturals des del moment de recepció del comunicat per a poder-ho esmenar. En cas de no complir este requisit en el termini establit, quedaran excloses.
  
1.6 Admissió
  
Els interessats hauran de presentar, al lloc on es va realitzar l'adjudicació, el resguard de l'ingrés bancari pel total (o 50% en cas de grup) de la quota corresponent al curs contractat, segons normativa específica que es detalla per a cada activitat. En el justificant d'ingrés haurà de figurar el nom i cognoms del participant o el nom de l'entitat en cas que es tracte d'un grup, així com la data del curs a realitzar.
  
1.7 Assegurances
  
Tots els participants estaran coberts durant el temps de l'activitat per una pòlissa d'assegurança d'accidents i de responsabilitat civil.
  
2ª. Activitats de les escoles de la mar de Benicàssim i Burriana
  
Un dia a la mar: dirigit a grups escolars
  
Les inscripcions es podran presentar fins a 5 dies naturals abans del començament del curs en l'escola sol·licitada, i es concediran 48 hores per a efectuar el corresponent pagament de la quota d'inscripció.
  
Els grups podran sol·licitar tants dies com estimen oportú.
  
Lloc: Escola de la Mar de Burriana
  
Edats mínimes: Nascuts en 1992 i anteriors
  
Places: Màxim 60 places
  
Mínim 25 places
  
Duració: 1 dia
  
Dates: De dilluns a divendres del l'1 d'octubre al 30 de novembre del 2001 (ampliable a desembre, segons demanda)
  
Incorporació: 10.00 hores
  
Final d'activitat: 17.00 hores
  
Quota: 1.500 PTA./persona
  
Gratuïtats: 2
  
Servicis inclosos: Activitat
  
Nota: Aquells grups que ho sol·liciten podran contractar l'esmorzar abonant
  
700 PTA. per persona.
  
Cap de setmana: individual i grups
  
Les inscripcions es podran presentar fins a les 14 hores del dilluns anterior a la data d'iniciació del curs, i es concediran 48 hores per a efectuar i justificar el corresponent pagament de la quota d'inscripció, segons es regula en la normativa general en aquells apartats que l'afecten.
  
Lloc: Escola de la Mar de Burriana
  
Edats mínimes: Nascuts en 1985 i anteriors
  
Places: Burriana 50 places (1) vegeu taula adjunta.
  
Inscripció mínima 5 alumnes per modalitat
  
Duració: 4 dies (dos caps de setmana consecutius)
  
Incorporació: Dissabtes a les 10.00 hores
  
Final d'activitat: Diumenges a les 14.00 hores aproximadament
  
Quotes: Interns: 15.000 PTA./persona
  
Externs: 8.000 PTA./persona
  
Servicis inclosos: Interns: Activitat, manutenció (pensió completa del dissabte i desdejuni del diumenge) i allotjament (hab. doble).
  
Externs: Activitat i esmorzar del dissabte
  
(1) Places disponibles
  
Activitat Nivell Places Embarcació
  
Vela 1 20 Embarcació col·lectiva
  
Vela 2 i 3 20 420
  
Piragüisme Iniciació 10 K - 1
  
CURS DATES
  
CS.01 31 de març 1, 7 i 8 d'abril
  
CS.02 21, 22, 28 i 29 d'abril
  
CS.03 5, 6, 12 i 13 de maig
  
CS.04 19, 20, 26 i 27 de maig
  
CS.05 2, 3, 9 i 10 de juny
  
CS.06 22, 23, 29 i 30 de setembre
  
CS.07 6, 7, 13 i 14 d'octubre
  
CS.08 20, 21, 27 i 28 d'octubre
  
CS.09 3, 4, 10 i 11 de novembre
  
CS.10 17, 18, 24 i 25 de novembre
  
Campanya escolar: dirigida a grups organitzats
  
Les inscripcions es podran presentar fins a 7 dies naturals abans del començament de l'activitat. Els centres podran reservar totes les places disponibles que estimen oportú. Per a això serà condició imprescindible abonar el 50% del total de la quota en un termini màxim de 7 dies naturals una vegada formalitzada la inscripció en concepte de reserva de plaça, el 50% restant haurà de ser abonat 7 dies naturals abans del començament de l'activitat. Si no es fa així el centre perdrà l'import corresponent a la quantia de l'ingrés de les places reservades. En el cas de no completar la totalitat de les places reservades s'aplicarà la normativa general, apartat i).
  
Lloc: Escoles de la Mar de Benicàssim i Burriana
  
Edats mínimes: Nascuts en 1991 i anteriors
  
Places: Burriana: 60 places
  
Benicàssim: 40 places
  
Duració: 5 dies
  
Incorporació: Dilluns a les 10.00 hores
  
Final d'activitat: Divendres a les 17.00 hores aproximadament
  
Quota: Interns: 16.000 PTA./persona
  
Externs: 9.500 PTA./persona
  
Gratuïtats: 1 per cada 15 places
  
Servicis inclosos: Interns: Activitat, manutenció (pensió completa) i allotjament (hab. dobles a Burriana i col·lectives a Benicàssim).
  
Externs: Activitat i esmorzar.
  
Dates disponibles
  
Burriana Benicàssim
  
E.01. Del 2 al 6.04 E.01. Del 2 al 6.04
  
E.02. Del 23 al 27.4 E.02. Del 23 al 27.4
  
E.03.Del 30.04 al 4.05 E.03.Del 30.04 al 4.05
  
E.04. Del 7 al 11.05 E.04. Del 7 al 11.05
  
E.05. Del 14 al 18.05 E.05. Del 14 al 18.05
  
E.06. Del 21 al 25.05 E.06. Del 21 al 25.05
  
E.07. Del 28.05 al 1.06 E.07. Del 28.05 al 1.06
  
E.08. Del 4 al 8.06 E.08. Del 4 al 8.06
  
E.09. Del 11 al 15.06 E.09. Del 11 al 15.06
  
E.10. Del 18 al 22.06 E.10. Del 18 al 22.06
  
E.11. Del 1 al 5.10 E.11. Del 1 al 5.10
  
E.12. Del 8 al 12.10 E.12. Del 8 al 12.10
  
E.13. Del 15 al 19.10 E.13. Del 15 al 19.10
  
E.14. Del 22 al 26.10 E.14. Del 22 al 26.10
  
E.15. Del 29.10 al 2.11 E.15. Del 29.10 al 2.11
  
E.16. Del 5 al 9.11 E.16. Del 5 al 9.11
  
E.17. Del 12 al 16.11 E.17. Del 12 al 16.11
  
E.18. Del 19 al 23.11 E.18. Del 19 al 23.11
  
E.19. Del 26 al 30.11 E.19. Del 26 al 30.11
  
Especial Setmana Santa: dirigida a grups organitzats
  
Les inscripcions s'hauran de realitzar almenys 7 dies abans del començament de l'activitat, després de la consulta a l'Escola de la Mar sol·licitada.
  
S'oferix la possibilitat de realitzar una activitat esportiva ajustada a les necessitats i objectius del grup sol·licitant, en funció de les possibilitats materials i de personal de les Escoles de la Mar i segons les condicions següents:
  
Lloc: Escoles de la Mar de Benicàssim i Burriana
  
Edats mínimes: Nascuts en 1985 i anteriors
  
Places: Burriana: 20 mínim i 40 màxim
  
Benicàssim: 20
  
Duració: Mínim 2 dies
  
Incorporació: A elecció del grup
  
Final d'activitat: A elecció del grup
  
Quota: 3.000 PTA./alumne/dia
  
Servicis inclosos: Activitat, manutenció (pensió completa) i allotjament (hab. dobles a Borriana i col·lectives a Benicàssim).
  
Dates disponibles: Del 12 al 20 d'abril
  
\* Els menors d'edat hauran d'assistir acompanyats del pare/mare o persona degudament autoritzada per ells.
  
Campanya d'estiu: individual, nascuts abans del 23.6.1992
  
Les sol·licituds hauran de presentar-se a les direccions territorials de Cultura i Educació (Secció d'Esports). El termini de presentació s'iniciarà el dia 5.03.2001 i finalitzarà el dia 20.04.2001 a les 14 hores. Els interessats podran presentar una sola sol·licitud, a la qual s'assignarà un número per rigorós ordre d'entrada. Finalitzat el termini d'admissió de sol·licituds, en cas que s'hi detecten irregularitats es procedirà conforme al punt 1.5 de les presents bases.
  
Una vegada conclosos tots els terminis de comunicació, el dia 26.04.2001, a les 12 hores i a les direccions territorials de Cultura i Educació d'Alacant, Castelló i València se celebrarà, en acte públic, el sorteig pel qual quedarà establit el número de sol·licitud a partir del qual s'adjudicaran les places de les Escoles de la Mar de Benicàssim i Burriana, atenent les preferències reflectides en cada sol·licitud.
  
A partir de l'endemà del dia del sorteig s'elaboraran unes llistes que quedaran exposades als taulers d'anuncis on es van presentar les sol·licituds, on els interessats podran comprovar el dia i l'hora en què hauran de presentar-se per a formalitzar la reserva definitiva. Una vegada realitzada, hauran d'ingressar la quota establida i presentar, en el termini màxim de 48 hores, el justificant de pagament al lloc on s'haja formalitzat la inscripció, en cas contrari s'entendrà que renuncien a la plaça i perdran el dret a esta.
  
Una vegada finalitzada la formalització de les places concedides inicialment, s'obrirà un nou termini d'accés directe per a adjudicar les places vacants.
  
Lloc: Escoles de la Mar de Benicàssim i Burriana
  
Edats mínimes: Nascuts abans del 23.6.1992
  
Places: (1) Benicàssim: 60 places
  
Burriana: 92 places
  
Duració: 5 dies
  
Incorporació: Diumenge de 20.00 a 21.00 hores (externs el dilluns a les 9.30 h)
  
Final d'activitat: Divendres a les 18 h aproximadament
  
Quota: Interns: 22.000 PTA./persona
  
Externs: 15.000 PTA./persona
  
Servicis inclosos: Interns: Activitat, manutenció (pensió completa excepte sopar del diumenge) i allotjament (hab. dobles a Burriana i col·lectives a Benicàssim).
  
Externs: Activitat i esmorzar
  
(1) Segons programació específica setmanal. Les modalitats de vela lleugera, planxa de vela i rem, podran ser sol·licitades únicament pels nascuts abans del 23.6.1986. Les places de nivell 1 podran ser sol·licitades a partir dels nascuts abans del 23.6.1992, sense límit d'edat.
  
Activitats especials
  
Es podran sol·licitar tot tipus d'activitats en les instal·lacions de les Escoles de la Mar sempre que siguen compatibles amb les activitats prèviament organitzades i amb l'ús per al qual estan preparades les escoles. Per a això caldrà sol·licitar per escrit l'ús de les instal·lacions, exposant els fins de l'activitat plantejada.
  
Les sol·licituds seran estudiades i concedides si hi ha disponibilitat i viabilitat tècnica i per rigorós ordre de sol·licitud.
  
Les activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament.
  
En les activitats que requerisquen servicis de restauració o allotjament seran d'aplicació les següents quotes:
  
(1) Les entitats organitzadores i col·laboradores d'esta campanya d'activitats, les dependents de la Generalitat Valenciana, les federacions esportives de la Comunitat Valenciana i els ajuntaments de Benicàssim i Burriana.
  
3ª. Activitats a la goleta Tirant Primer
  
Baptisme de mar
  
Participants: Grups de xiquets i joves entre 9 i 17 anys
  
Període de l'any: Mesos de febrer a novembre, de dilluns a dijous
  
Sol·licituds: Caldrà especificar la província des de la qual es pretén realitzar l'activitat i el mes sol·licitat, i es concedirà en funció de la programació general d'activitats de la goleta.
  
Places: 22 + 2 responsables. Mínim: 18 + 2 responsables
  
Activitat: Navegació d'un dia de duració.
  
Incorporació: De 9 a 10 h
  
Desembarcament: A les 17 h aproximadament
  
Preu: 6241 XAI./persona
  
Servicis inclosos: Activitat
  
Activitats especials
  
Es podrà sol·licitar tot tipus d'activitats a bord de la goleta Tirant Primer, exposant els fins de l'activitat plantejada i el nombre de persones participants. Les sol·licituds seran estudiades i concedides si és procedent.
  
Els preus per a este tipus d'activitats seran els següents:
  
(1) Les entitats organitzadores i col·laboradores d'esta campanya d'activitats, les dependents de la Generalitat Valenciana, les federacions esportives de la Comunitat Valenciana i les associacions juvenils inscrites en el cens de l'Institut Valencià de la Joventut.
  
Les activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament, en cas contrari s'hauran d'abonar les despeses corresponents en funció dels servicis sol·licitats, que en cada cas requeriran un estudi dels costos. Les activitats que tinguen lloc fora de les aigües territorials de la Comunitat Valenciana podran tindre despeses extres en concepte d'amarratge i taxes portuàries.